2. ปัจจัยความเสี่ยง

ปัจจัยที่อาจทำให้เกิดความเสี่ยงต่อการลงทุนของผู้ลงทุนหรือได้รับผลกระทบต่อผู้ออกหลักทรัพย์ มีดังนี้

2.1 ความเสี่ยงเกี่ยวกับสภาพคล่องและการเข้าถึงแหล่งเงินทุน

บริษัทดำเนินการประกอบธุรกิจพัฒนาอสังหาริมทรัพย์มานานกว่า 25 ปี โดยผู้บริหารที่มีประสบการณ์
จากภาวะวิกฤตเศรษฐกิจ ต่างๆ ทำให้ทราบถึงปัญหาและแนวทางพัฒนาอย่างระมัดระวัง
บริษัทได้ให้ความสำคัญในการดำเนินธุรกิจอย่างโปร่งใส
มีการระมัดระวังรอบคอบในการพิจารณาพัฒนาโครงการ เริ่มตั้งแต่การพิจารณาเลือก ทำเล ซื้อที่ดิน
มีการทำวิจัยเพื่อวิเคราะห์ศึกษาความเป็นไปได้ของโครงการต่าง ๆ
ให้ความสำคัญในรายละเอียดของทุกส่วนงานที่สำคัญ
และนำข้อมูลทั้งหมดเข้าที่คณะกรรมการบริหารเพื่อพิจารณาอนุมัติดำเนินการในแต่ละโครงการ แบบ
360 องศา ซึ่งบริษัทได้รับความไว้วางใจจากสถาบันการเงินและให้การสนับสนุนเป็นอย่างดีตลอดมา
ทั้งในส่วนของสินเชื่อโครงการ ( Project Finance ) ในฐานะลูกค้าชั้นดี
และการให้สินเชื่อสำหรับลูกค้าที่ต้องการกู้ซื้อบ้าน การใช้เครื่องมือทางการเงินต่างๆ เพื่อระดมทุน
อาทิเช่น ตั๋วสัญญาใช้เงิน ตั๋วแลกเงิน การออกหุ้นกู้ การออกหุ้นกู้ไม่ด้อยสิทธิแปลงสภาพ เพื่อ
การลดต้นทุนทางการเงิน และบริหารระยะเวลาการชำระหนี้
ซึ่งได้รับการสนับสนุนจากสถาบันการเงินหลายสถาบันมาอย่างต่อเนื่อง

ณ สิ้นสุดปี 2553 บริษัทและบริษัทย่อยได้ออกหุ้นกู้ชนิดมีหลักประกันและค้ำประกันบางส่วน
และไม่มีหลักประกันรวม 6 ครั้ง มีมูลค่ารวม 6,578.22ล้านบาท โดยมีส่วนถึงกำหนดชำระภายใน
1 ปี 800 ล้านบาท และชำระภายในปี 2555- 2556 จำนวนรวม 5,778.22 ล้านบาท
(รายละเอียดปรากฎตามหมายเหตุประกอบงบการเงินหัวข้อที่ 21 )

บริษัทได้พิจารณาและให้ความสำคัญในการบริหารอัตราส่วนหนี้สินต่อส่วนของผู้ถือหุ้นของบริษัทและบริษัทย่อย
โดยต้องดำรงอัตราส่วนจำนวนรวมของหนี้สินสุทธิต่อจำนวนรวมของส่วนผู้ถือหุ้นไม่เกิน 2 เท่า
ตามข้อกำหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้ที่มีล่าสุดในปี 2553
ซึ่งปัจจุบันบริษัทและบริษัทย่อยมีหนี้สินรวม ณ 31 ธันวาคม 2553 จำนวน 12,554.49 ล้านบาท
โดยแบ่งเป็นส่วนของผู้ถือหุ้นรวม 7,174.43 ล้านบาท และมีเงินสดและรายการเทียบเท่าเงินสด
2,017.85 ล้านบาท คิดเป็นอัตราส่วนหนี้สินสุทธิต่อทุน 1.46 เท่า
โดยมีกระแสเงินสดสุทธิจากกิจกรรมดำเนินงาน 1,066.16 ล้านบาท
บริษัทมีความเชื่อมั่นว่าจากผลการดำเนินงานที่ผ่านมา
สถาบันการเงินภายในประเทศยังคงให้การสนับสนุนด้านการเงินแก่บริษัทในระดับสูงต่อไป
ซึ่งช่วยให้ความเสี่ยงด้านการเข้าถึงสถาบันการเงินและการขาดสภาพคล่องอยู่ในระดับต่ำ

2.2 ความเสี่ยงจากความต้องการเงินทุนหมุนเวียนที่เพิ่มขึ้น จากการสร้างบ้านพร้อมอยู่และความสามารถในการชำระหนี้ 

การดำเนินนโยบายสร้างบ้านพร้อมอยู่
เพื่อตอบสนองความต้องการและสร้างความมั่นใจแก่ผู้บริโภคว่าจะได้รับการส่งมอบได้ตามสัญญาอย่างต่อเนื่อง
ส่งผลให้บริษัทต้องใช้เงินทุนหมุนเวียนล่วงหน้าในการก่อสร้างที่อยู่อาศัยเพิ่มขึ้น
ซึ่งบริษัทได้ดำเนินการควบคู่ไปกับการขายบ้านระหว่างก่อสร้าง
บริษัทมีการกำหนดปริมาณก่อสร้างบ้านพร้อมอยู่เพื่อรองรับการขายในจำนวนที่เหมาะสมโดยพิจารณาถึงปริมาณการขายถัวเฉลี่ย
(Moving Average)
ซึ่งในหลายโครงการของบริษัทความต้องการของผู้บริโภคมากกว่าปริมาณการสร้างบ้านพร้อมอยู่
บริษัทจึงจำเป็นต้องเปิดโอกาสให้ผู้บริโภคจองบ้านระหว่างก่อสร้าง
ซึ่งช่วยสร้างความพึงพอใจให้แก่ผู้บริโภค
ในขณะเดียวกันบริษัทได้เริ่มการขายบ้านระหว่างก่อสร้างในโครงการที่มีศักยภาพ
ซึ่งก็ได้รับการตอบรับที่ดีเนื่องจากความเชื่อถือต่อบริษัทที่เชื่อมั่นว่าจะได้รับการส่งมอบบ้านตามสัญญา
ซึ่งช่วยบริษัทได้ลดความเสี่ยงในการหาแหล่งเงินทุนหมุนเวียนจากการเปิดขายล่วงหน้า (Presale)
สำหรับโครงการใหม่ ทำให้ได้รับการพิจารณาอนุมัติเงินสนับสนุนโครงการจากสถาบันการเงิน
อย่างมั่นใจในศักยภาพของโครงการที่มียอดขายจากผู้บริโภคล่วงหน้าซึ่งลดความเสี่ยงจากการสร้างแล้วขายไม่ได้
และผลจากการดำเนินนโยบายสร้างบ้านพร้อมอยู่ต่อเนื่องเป็นผลให้ยอดรับรู้รายได้ของบริษัทในงบการเงินรวม
ในปี 2553 เพิ่มขึ้น 2,756 ล้านบาท คิดเป็น เพิ่มขึ้น 46.33 % จากปี 2552

การนำเทคนิคการก่อสร้างบ้านสำเร็จรูปแบบ Prefabrication และระบบเสา-คานสำเร็จรูป
(Rigid Frame or Skeleton) ซึ่งทำให้ลดระยะเวลาในการก่อสร้างบ้าน
และสามารถควบคุมคุณภาพของวัสดุได้ดี สามารถลดการพึ่งพาฝีมือแรงงาน
ลดระยะเวลาก่อสร้างบ้าน ลงเหลือเพียง ประมาณ 4-5 เดือน
ทำให้สามารถบริหารสินค้าคงเหลือได้อย่างมีประสิทธิภาพ ในปี 2554
บริษัทมีแผนการขยายกำลังการผลิตบ้านสำเร็จรูปเพิ่มขึ้นเพื่อรองรับการเติบโตของยอดขาย

บริษัทใช้เงินทุนหมุนเวียนดังกล่าวจากการโอนขายบ้านและที่ดินในโครงการต่างๆ
ซึ่งมีระยะเวลาพัฒนาโครงการและระยะเวลาการขายที่แตกต่างกัน
ช่วยให้บริษัทสามารถบริหารเงินทุนหมุนเวียนได้
โดยบริษัทยังได้ป้องกันความเสี่ยงโดยการใช้วงเงินกู้ที่ได้รับการสนับสนุนจากสถาบันการเงินเป็นแหล่งเงินทุนหมุนเวียนสำรองเพิ่มเติมอีกทางหนึ่ง
ซึ่ง ณ วันที่ 31 ธันวาคม 2553
บริษัทและบริษัทย่อยมีวงเงินเงินกู้ยืมระยะยาวตามสัญญาเงินกู้ที่ยังไม่ได้เบิกใช้คงเหลือจำนวน
2,433 ล้านบาท(รายละเอียดตามหมายเหตุประกอบงบการเงินรวม ข้อ 24) นอกจากนี้
บริษัทยังได้จัดให้มีระบบการตรวจสอบการขายและสั่งสร้างเพื่อให้บริษัทสามารถรักษาสมดุลของปริมาณบ้านสร้างเสร็จหรือสินค้าคงเหลือของบริษัทให้อยู่ในระดับที่เพียงพอเพื่อรองรับกับนโยบายการตลาดอีกทางหนึ่งด้วย

2.3 ความเสี่ยงจากความผันผวนของต้นทุนในการก่อสร้าง

ผลกระทบจากความผันผวนของระดับราคาน้ำมัน มีผลกระทบโดยตรงที่ทำ
ให้ราคาวัสดุก่อสร้างปรับตัวเพิ่มสูงขึ้น
ก่อให้เกิดผลกระทบต่อต้นทุนในการดำเนินธุรกิจและภาคอุตสาหกรรมก่อสร้าง
บริษัทได้ให้ความสำคัญกับการลดความเสี่ยงของความผันผวนของราคาวัสดุก่อสร้างซึ่งเป็นต้นทุนหลักในการก่อสร้าง
โดยมีการพิจารณาแนวทางบริหารจัดการทั้งทางตรงและทางอ้อม กล่าวคือ

ทางตรง บริษัทมีนโยบายการสั่งซื้อล่วงหน้าสำหรับวัสดุก่อสร้างที่สำคัญ ได้แก่ เสาเข็ม
เหล็กเสริมคอนกรีต โดยมีการสั่งซื้อล่วงหน้าไว้อย่างน้อย 6-12 เดือน
เพื่อลดความผันผวนของราคา
นอกจากนี้บริษัทได้ช่วยเหลือผู้รับเหมาในการติดต่อเจรจาจัดหาวัสดุก่อสร้างเพื่อใช้สำหรับโครงการทั้งหมดของบริษัท
ทำให้บริษัทมีอำนาจในการต่อรองราคาและกำหนดเงื่อนไขการส่งมอบ
บริษัทดำเนินนโยบายบริหารต้นทุนโดยสร้างพันธมิตรกับ บริษัท เอสซีจี ผลิตภัณฑ์ก่อสร้างจำกัด
ซึ่งเป็นบริษัทในเครือของ บริษัท ปูนซีเมนต์ไทยจำกัด (มหาชน)
เพื่อเพิ่มประสิทธิภาพการจัดการและเตรียมความพร้อมในการนำระบบ Supply Chain
มาใช้ในการบริหารงานก่อสร้าง ลดต้นทุนทั้งในเรื่องของราคาและการบริหารงานก่อสร้างระยะยาว

ทางอ้อม การปรับกลยุทธ์ในการสร้างบ้านเป็นการสร้างบ้านพร้อมอยู่ทดแทนบ้านสั่งสร้าง
จึงเป็นผลทำให้บริษัททราบแผนการก่อสร้างล่วงหน้า
สามารถต่อรองราคาและควบคุมต้นทุนวัสดุก่อสร้างได้ระดับหนึ่ง
ทำให้บริษัททราบจำนวนต้นทุนรวมที่เกิดขึ้นก่อนการขาย
ซึ่งสามารถช่วยการบริหารต้นทุนได้อย่างมีประสิทธิภาพในระดับหนึ่งและยังช่วยลดระดับความเสี่ยงจากความผันผวนของต้นทุนในการก่อสร้าง

2.4 ความเสี่ยงจากการขาดแคลนผู้รับเหมา

บริษัทตระหนักถึงวิธีปฏิบัติเพื่อสร้างพันธมิตรทางธุรกิจกับผู้รับเหมาเป็นเรื่องสำคัญ
ได้ให้ความสำคัญในการพิจารณาปริมาณงานก่อสร้างที่จะมอบหมายให้แก่ผู้รับเหมาอย่างเหมาะสมและสม่ำเสมอโดยคำนึงถึงความพร้อมของผู้รับเหมาทั้งกำลังคน
และกำลังเงิน เป็นสำคัญ
บริษัทยังเปิดโอกาสแก่ผู้รับเหมารายใหม่เข้ามาร่วมงานกับบริษัทเพื่อรองรับปริมาณงานก่อสร้างที่เพิ่ม

การกำหนดราคาก่อสร้างอย่างยุติธรรม ระยะเวลาการเบิกจ่ายเงินตามงวดงาน
การให้การสนับสนุนในการปฏิบัติงานจากโฟร์แมนและวิศวกรของบริษัท
ได้สร้างบรรยากาศการร่วมงานที่ดี ส่งผลถึงการก่อสร้างที่ได้มาตรฐาน และมีคุณภาพ บริษัท
นำระบบ Site Management
มาพัฒนาเพื่อควบคุมมาตรฐานการก่อสร้างของบริษัทให้เป็นมาตรฐานเดียวกันทุกโครงการการ
บริษัทมีนโยบายพิจารณาผลงานผู้รับเหมาที่มีศักยภาพ
เพื่อให้การสนับสนุนผู้รับเหมาให้เติบโตร่วมกับบริษัททั้งด้านการเงินและปริมาณงาน
ซึ่งแนวทางปฏิบัตินี้ช่วยให้ผู้รับเหมามีความมั่นใจในการทำงานร่วมกับบริษัทและพร้อมที่จะเติบโตไปกับบริษัทอย่างมั่นคงยิ่งขึ้น

การสร้างบรรยากาศความร่วมมือระหว่างผู้รับเหมากับบริษัทในการทำงาน
ส่งผลให้ความเสี่ยงในการขาดแคลนผู้รับเหมานั้นอยู่ในระดับต่ำ

2.5 ความเสี่ยงจากภาวะการแข่งขันที่สูงขึ้นของตลาดที่อยู่อาศัย

บริษัทได้ดำเนินกลยุทธ์ด้านผลิตภัณฑ์ ด้านทำเลที่ตั้งโครงการ เพื่อให้สอดคล้องสภาพเศรษฐกิจ
ภาวะราคาน้ำมันที่ปรับสูงขึ้นอย่างมีนัย
โดยการเพิ่มผลิตภัณฑ์ใหม่เพื่อรองรับความต้องการของผู้บริโภคตั้งแต่ระดับราคา 1.2-20
ล้านบาทขึ้นไปทั้งในรูปแบบทาวน์เฮ้าส์และคอนโดมิเนียม โดยแบ่งลักษณะผลิตภัณฑ์ตามแบรนด์
เพื่อให้ผู้บริโภคสามารถเลือกได้ตามความต้องการ ทุกทำเล
ของบริษัทจะอยู่ใกล้ระบบขนส่งมวลชนที่เกิดขึ้นแล้ว
และจะเกิดขึ้นในอนาคตอันใกล้ทำให้สามารถรองรับความต้องการของผู้บริโภคในทุกกลุ่มลูกค้า
(Segmentation) และทุกทำเล

บริษัทให้ความสำคัญกับสภาพแวดล้อมของโครงการและการดำเนินชีวิตภายในโครงการ (Happy
Living) โดยบริษัทได้ลงทุนพัฒนาพื้นที่เพื่อการพักผ่อนสำหรับลูกบ้านภายในโครงการ
ด้วยการจัดสวนหย่อม และต้นไม้ใหญ่นานาชนิด ริมรอบทะเลสาป
รวมทั้งยังจัดให้มีกิจกรรมการทำบุญใสบาตร กิจกรรมเพื่อสุขภาพ การออกกำลังกาย การแข่งขันกีฬา
และกิจกรรมบันเทิงภายในโครงการในแต่ละเทศกาล อย่างต่อเนื่อง
ซึ่งเป็นประสบการณ์ที่ลูกบ้านได้รับมากกว่า

ความตั้งใจที่จะให้ลูกบ้านได้รับสิ่งที่ดีที่สุดทำให้โครงการของบริษัทได้รับรางวัลจากการจัดการสภาพแวดล้อมดีเด่น
(EIA Monitoring Awards) ติดต่อกัน 4 ปี (2548-2551) และ ในปี 2551
บริษัทได้รับรางวัลบ้านจัดสรรอนุรักษ์พลังงานจากกรมพัฒนาพลังงานทดแทน และ อนุรักษ์พลังงาน
กระทรวงแรงงานเป็นรางวัล “ รางวัลบ้านจัดสรรอนุรักษ์พลังงานดีเด่น “ 10 รางวัล จาก 7
แบบบ้าน และ 3 โครงการ

บริษัทมั่นใจนโยบายขยายการเปิดโครงการในทำเลต่าง ๆ การพัฒนาโครงการอย่างมีคุณภาพ
ชื่อเสียงบริษัทจะช่วยเพิ่มส่วนแบ่งการตลาดในแต่ประเภทของผลิตภัณฑ์
และสามารถลดระดับความเสี่ยงในการแข่งขันได้อย่างมีนัย

2.6 ความเสี่ยงจากการค้ำประกันบริษัทย่อย

บริษัท เอสเตท เพอร์เฟ็คท์ จำกัด (เอสเตท)ซึ่งบริษัท ถือหุ้น 100%
ของทุนจดทะเบียนที่เรียกชำระแล้ว จำนวน 1,200 ล้านบาท ประกอบธุรกิจพัฒนาอสังหาริมทรัพย์
ประเภท บ้านเดี่ยว และทาวน์เฮ้าส์ รวม 5 โครงการ มีมูลค่าโครงการคงเหลือรวม 4,029
ล้านบาท โดยบริษัทได้ค้ำประกันวงเงินกู้ยืมระหว่างเอสเตท
กับสถาบันการเงินโดยไม่คิดค่าธรรมเนียม เป็นวงเงินรวม 2,035 ล้านบาท ตามสัดส่วนการผู้ถือหุ้น
(รายละเอียดตาม หัวข้อ รายการระหว่างกัน )ซึ่งผลการดำเนินงานที่ผ่านมาของ เอสเตท
สามารถดำเนินการได้ตามแผนที่กำหนดไว้อย่างมีนัย

บริษัท ไบร์ท ดีเวลลอปเมนท์ กรุงเทพ จำกัด (ไบร์ท) ซึ่งบริษัทถือหุ้น 100%
ของทุนจดทะเบียนที่เรียกชำระแล้ว จำนวน 500 ล้านบาท ประกอบธุรกิจพัฒนาอสังหาริมทรัพย์
ประเภท อาคารชุดพักอาศัย ได้แก่ โครงการ เมโทร สกาย รัชดา และ ไอ-คอนโด รวม 4
โครงการ มีมูลค่าโครงการรวม 5,108
ล้านบาทโดยบริษัทได้ค้ำประกันเงินกู้ยืมสถาบันการเงินโดยไม่คิดค่าธรรมเนียม เป็นวงเงิน รวม
2,310 ล้านบาทตามสัดส่วนการถือหุ้น (รายละเอียด ตามหัวข้อรายการระหว่างกัน ) โครงการทั้ง
4 อยู่ระหว่างการเปิดขายซึ่งมีการตอบรับในเกณฑ์ที่ดี

บริษัท เรสซิเดนท์ นัมเบอร์ไนน์ จำกัด (เรสซิเดนท์ฯ) บริษัทเป็นผู้ถือหุ้นรายใหญ่
โดยถือหุ้นในสัดส่วน 100%ของทุนจดทะเบียนชำระแล้ว จำนวน 1,000 ล้านบาท
ประกอบธุรกิจพัฒนาอสังหาริมทรัพย์ ประเภท บ้านเดี่ยวและทาวน์เฮ้าส์ รวม 2
โครงการย่านบางบัวทอง มีมูลค่าโครงการรวม 2,158 ล้านบาท
บริษัทได้ค้ำประกันเงินกู้ยืมสถาบันการเงินโดยไม่คิดค่าธรรมเนียมเป็นวงเงิน รวม 930 ล้านบาท
โครงการของเรสซิเด้นท์ เป็นโครงการที่ตั้งอยู่บนทำเลที่มีศักยภาพ และมีการตอบรับเป็นอย่างดี

การค้ำประกันบริษัทย่อย ทั้ง 3 บริษัท เป็นการให้ความช่วยเหลือทางการเงินปกติตามสัดส่วนที่ถือหุ้น
ที่จำเป็นเนื่องจากเป็นการนำไปพัฒนาโครงการและขยายงานตามแผนงาน
ที่มีขั้นตอนการพิจารณาอย่างรอบครอบในการวางแผนการทำงานเช่นเดียวกับบริษัท
จึงมีความเสี่ยงเทียบเท่าบริษัท

2.7 ความเสี่ยงจากความผันผวนทางเศรษฐกิจและผลกระทบจากภาวะการเมือง

กลุ่มธุรกิจพัฒนาอสังหาริมทรัพย์จะได้รับผลกระทบจากการปรับตัวขึ้นลงของภาวะเศรษฐกิจโดยตรง
บริษัทได้ตระหนักถึงผลกระทบที่อาจเกิดขึ้นจากปัญหาสภาวะเศรษฐกิจและการเมืองอย่างเป็นนัย
ด้วยการพิจารณาวางแผนและปรับกลยุทธ์เพื่อให้สอดคล้องกับสภาวะเศรษฐกิจ
ให้ความสำคัญกับการเปิดโครงการ การซื้อที่ดิน การบริหารกระแสเงินสดของบริษัท
โดยการควบคุมปริมาณการก่อสร้างของแต่ละโครงการอย่างใกล้ชิด
เพื่อบริหารสินค้าคงเหลือในสัดส่วนที่เหมาะสมสอดคล้องกับอัตราการขาย
การพิจารณาชะลอการเปิดโครงการใหม่
โดยการประเมินความเสี่ยงจากความขัดแย้งทางการเมืองหรือผลกระทบจากภาวะเศรษฐกิจจากต่างประเทศทั้งทางตรงและทางอ้อมเพื่อชะลอการลงทุนหากมีความจำเป็น
เพื่อลดความเสี่ยง

2.8 ความเสี่ยงจากการรับประกันผลตอบแทนขั้นต่ำของกองทุนอสังหาริมทรัพย์

เมื่อวันที่ 28 กุมภาพันธ์ 2551 บริษัทได้ทำสัญญาขายอสังหาริมทรัพย์ของบริษัท ได้แก่
ที่ดินและบ้านพักอาศัยประเภท 2 ชั้น ที่ก่อสร้างเสร็จแล้วของโครงการเพอร์เฟค มาสเตอร์พีช
เอกมัย-รามอินทรา และโครงการเพอร์เฟค เพลส รามคำแหง-สุวรรณภูมิ รวมจำนวน 64 หลัง
ให้แก่กองทุนรวมอสังหาริมทรัพย์ พร็อพเพอร์ตี้ เพอร์เฟค (“กองทุนฯ”) เป็นจำนวนเงิน 510
ล้านบาท ซึ่งบริษัทได้รับเงินจากการขายอสังหาริมทรัพย์ดังกล่าวจากกองทุนฯ จำนวน 510 ล้านบาท
และได้โอนอสังหาริมทรัพย์ดังกล่าวให้แก่กองทุนฯ แล้ว
และได้ตัดมูลค่าอสังหาริมทรัพย์ดังกล่าวที่โอนให้กองทุนฯ
ออกจากบัญชีสินทรัพย์ของบริษัทโดยไม่มีเงื่อนไขต้องซื้อคืน กองทุนฯ มีมูลค่ากองทุนเป็นจำนวน 520
ล้านบาท โดย ณ 30 ธันวาคม 2553 บริษัทได้ลงทุนในกองทุนฯ คิดเป็นสัดส่วนร้อยละ 6.54
ของมูลค่าหน่วยลงทุน โดยมีเงื่อนไขที่สำคัญที่บริษัทตกลงรับประกันรายได้ขั้นต่ำของกองทุนฯ
(รายได้จากการเช่าและค่าบริการก่อนหักค่าใช้จ่าย) เป็นจำนวนเงิน 55 ล้านบาทต่อปี
เป็นระยะเวลา 5 ปี ซึ่งจะสิ้นสุดภายในวันที่ 31 ธันวาคม 2555 
ดังนั้นบริษัทอาจมีความเสี่ยงจากการที่ต้องรับผิดชอบสำหรับรายได้ขั้นต่ำจำนวนเงิน 55 ล้านบาทต่อปี
เป็นระยะเวลา 5 ปี (ยกเว้นปี 2551 ซึ่งเป็นปีแรก
การรับประกันจะเป็นไปตามสัดส่วนของระยะเวลา) หากกองทุนฯ
ไม่สามารถหารายได้ตามที่กำหนดไว้
อย่างไรก็ตามบริษัทได้วางหนังสือค้ำประกันที่ออกโดยธนาคารพาณิชย์ไทย เพื่อค้ำประกันต่อกองทุนฯ
ไว้ด้วย และ อัตราการเช่า มีแนวโน้มปรับตัวดีขึ้นจาก สิ้นปี 2551 ที่มีอัตราการเช่าจำนวน 21
หลัง จากจำนวนทั้งสิ้น 64 หลัง หรือ คิดเป็นร้อยละ  32.81 และ ณ 31 ธันวาคม 2553
มีอัตราการเช่าจำนวน 40  หลัง จากจำนวนทั้งสิ้น 64 หลัง หรือ คิดเป็นร้อยละ 62.50
ซึ่งเป็นอัตราที่ปรับเพิ่มขึ้น  ทำให้ คาดว่าความเสี่ยงจากการการรับประกันรายได้ขั้นต่ำดังกล่าว
มีแนวโน้มที่จะลดลง